

**Escrit de defensa en procediment abreujat (art. 784 LECr)**

**Autor: Marcel Molina i Conte (advocat)**

**Jutjat d’Instrucció núm. ....**

**de ..........**

Procediment abreujat núm. .......

**Al Jutjat d’Instrucció**

...................., procurador/a de .................. *(identifiqueu amb nom i cognoms la persona encausada)*, tal com consta acreditat a les actuacions, manifesto:

D’acord amb el que estableix l'article 784 de la Llei d'enjudiciament criminal, formulo l’escrit de defensa d’acord amb les conclusions provisionals següents:

**Conclusions provisionals** (*L’article 650 LECr determina l’ordre i el contingut de les conclusions provisionals.*)

1. Que no són certs els fets relatats pel Ministeri Fiscal i l’acusació particular en els seus escrits d’acusació respectius.

El que va passar realment el dia dels fets va ser ............................. . *(Feu el relat dels fets que volem defensar al judici.)*

1. Els fets explicats a la conclusió primera no són constitutius de cap delicte.
2. En no existir cap delicte, no es pot parlar d’autoria o de participació en els fets.
3. No s’escauen circumstàncies modificatives de la responsabilitat criminal *(Si n’escaiguessin, caldria citar en aquest apartat quina o quines són les circumstàncies dels articles 20 i 21 CP que concorren.)*
4. Escau la lliure absolució de la persona encausada, amb tots els pronunciaments favorables, i declarar les costes d’ofici.
5. En no existir responsabilitat criminal no escau establir una condemna en matèria de responsabilitat civil. *(Inclou aquest apartat només si alguna de les acusacions demana responsabilitat civil. En cas contrari, esborreu-lo.)*

**Sol·licito:** Que tingui per formulat l’escrit de defensa en relació amb la persona encausada ................... .

**Altressí**

**Exposo:** Que per a l’acte del judici oral proposo els mitjans de prova següents: *(Aquí només consten les més típiques, però podeu afegir totes aquelles que siguin necessàries.)*

1. Interrogatori de la persona encausada ................... .
2. Testifical de les persones següents, les quals han de ser citades judicialment d’acord amb el que estableix l’article 784.2 de la LECr: *(Identifiqueu amb nom i cognoms els testimonis, així com els domicilis on han de ser citats.)*
   1. *................*
   2. *................*
   3. Agents del cos de policia ............................ amb número de TIP ...., ....., ...... i ....., els quals han de ser citats mitjançant el seu superior jeràrquic.
3. Pericial del metge/essa forense ........................, perquè ratifiqui i, si escau, ampliï, l’informe que consta als folis ......... . *(Si heu de proposar una altra pericial, sol·liciteu-la a continuació d’aquesta.)*
4. Documental consistent en la lectura dels folis núm. ...., ...., ...., .... i ...., excepte que les parts acusadores, per entendre’s informades del seu contingut, hi renunciïn, de la qual cosa s’haurà de prendre nota a l’acta del judici oral i tot això sens perjudici de l’obligació imposada a l’òrgan judicial a l’article 726 de la LECr.

**Sol·licito:** Que tingui per proposats els mitjans de prova de què es pretén valdre aquesta defensa a l’acte del judici oral i, després de declarar-ne la pertinença, disposi tot allò necessari per a la seva pràctica.

..............., ....... de/d’................. de ..............

(*signatura*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94